钦定古今图书集成/历象汇编/岁功典/第032卷 > 青玉案〈社日〉 明张大烈
## 钦定古今图书集成/历象汇编/岁功典/第032卷 > 青玉案〈社日〉 明张大烈

千条弱柳拖青线。应期到。呢喃燕。绿遍川原红减半。
酬神赛会，花阴人集深处芳洲畔。　金罍醽醁频频
劝。沈入醉乡斟尚满。解衣欲卧芳草岸。花铺锦裀。松

宋颜延之诗：“园县极方望，邑社总地灵。”

梁元帝诗：“丛林多古社。”

庾肩吾诗：“枯桑落古社，寒鸟归孤城。”

北周庾信《枯树赋》：“东海有白木之庙，西河有枯桑之
社。”

唐高适诗：“𩰚鸡下社尘方合，走马章台日半斜。”
韩愈诗：“愿为同社人，鸡豚宴《春秋》。”

刘禹锡诗：“枫林社日鼓，茅屋午时鸡。”

元稹诗：“我亦辞社燕，茫茫焉所如。”〈又〉《燕辞前目社》，
李频诗：“不任啼鸟思，乡社欲桑蚕。”

《韩偓诗》：“此身愿作君家燕，秋社归时也不归。”

周昙诗：“一朝如得宰天下，必使还如宰社时。”

宋苏轼诗：“鼓吹却入农桑社。”〈又〉愿同荔枝社，长作鸡
黍局。

张舜民《凝寿寺记》：“负夕阳，见里社。”

黄庭坚诗：“踏歌夜结《桑神社》。”

秦观诗：“后春莼茁滑于酥，先社姜芽肥胜肉。”

《陆游》诗。“鸡豚杂遝祈蚕社。”〈又〉身入儿童𩰚草社，
《陈造诗》。杯酒清浓肉更肥。咸言趁社极欢嬉。

方夔诗：“斜阳鸦噪烧钱社，细雨牛眠放牧陂。”

金李俊民诗：“谁能宰似陈平社，那免悲如宋玉秋。”
元好问诗：“父老渐来同保社，儿童久已爱文章。”
元方回诗：“许追父老鸡豚社，为说犹能醉颊红。”
曹伯启诗：“梦想枌榆社，披襟坐藜床。”

明高启诗：“秋社未开绿酝，夜炊初碓红糠。”

《周礼》：“地官：州长，以岁时祭祀州社。”〈订义〉贾氏曰：上云“岁
时”，皆谓岁之四时，此云“岁时”，惟春、秋二时耳。春祭社
以祈膏雨，望五谷丰熟；秋祭社以百谷丰稔，所以报
功，故云“祭祀州社。”

《史记封禅书》：“高祖初起，祷丰枌榆社。天下已定，诏御
史令丰谨治枌榆社，常以四时春以羊彘祠之。”
《西京杂记》：“高祖既作新丰，并移旧社，衢巷栋宇，物色
惟旧。”

《史记陈丞相世家》：里中社平为宰，分肉食甚均。父老
曰：“善！陈孺子之为宰。”平曰：“嗟乎！使平得宰天下，亦如
是肉矣。”

《盩庢县志》：汉董龙家贫，与里人共祀社，众买牲牢，龙
撰文以祭，祭毕分胙，众不平，逐龙出，龙造泥饭以祭
于树下。将焚文，有白鼠御文入地穴掘之，获白金一
斗。龙不自私，率众首官。县令贤之，奏闻，表其闾曰“义
士。”

《后汉书应劭传》：“中兴初，有应媪者，生四子而寡，见神
光照社，试探之，乃得黄金。自是诸子宦学，并有才名，
至玚七代通显。”

《武陵先贤传》：潘京为州辟，进谒值社会，因得见次及
探得不孝，刺史问曰：“辟士为不孝耶？”京举版答曰：“今
为忠臣，不得复为孝子。”其机辩如此。

《四民月令》：“二月祀太社之日，荐韭卵于祖祢。”

《长沙传》：魏长沙郡久雨，太守吕虔令户曹掾斋戒在
社，三日三夜祈晴。梦见白头翁曰：“汝来迟，明日当霁。”
果然。

《魏志王修传》：“修年七岁丧母，母以社日亡。来岁邻里
社，修感念母，哀甚，邻里闻之，为之罢社。”

《世说》：阮修，字宣子。伐社树，有人止之。宣子曰：“社而为
树，伐树则社亡；树而为社，伐树则社移矣。”

王肃《魏台访议》：帝问：“何用未社丑腊？”对曰：“王者各以
其行，盛日为社，衰日为腊。汉火德衰于戌，故以戌日
为腊。魏，土也，土畏木，丑之明日便寅，寅，木也，故以丑
腊。土成于未，故以岁始未社也。”

《北史李士谦传》：士谦髫龀以孝闻，伯父玚称：“此儿吾
家颜子也。”李氏宗党豪盛，每春秋二社，必高会极宴，
无不沈醉喧乱。尝集士谦所，盛馔盈前，而先为设黍，
谓群从曰：“孔子称黍为五谷之长，荀卿亦云：‘食先黍
稷，古人所尚，宁可违乎’？”少长肃然，无敢弛惰。退而相
谓曰：“既见君子，方觉吾徒之不德也。”

《旧唐书武后本纪》载，初三年九月，改元为“长寿，改用
九月为社，大酺七日。”

《中宗本纪》：“神龙元年三月丙午，改秋社依旧用仲秋。”
《唐会要》：“开元十九年正月三十日，诏州县社惟用酒
脯。”

《清异录》：予偶以农干至庄墅，适秋社，庄丁皆戏社“零
星”，盖用猪、羊、鸡、鸭、粉面、蔬米为羹。
和鲁公尝以春社遗节，馔用奁，惟一新样大方碗，覆
以剪镂蜡春罗，碗内品物，不知其几种也，物十而饭
二焉。禁庭社日为之，名“辣骄羊。”

《玉海》：“咸平二年八月戊午社，宴近臣于中书，作《社日》
五言诗赐之属和。”

《宋史阎守恭传》：守恭在并州，因春社会宾客，曰：“守恭太原一贫民尔，徒步位刺史，老复官乡里，逾分多矣。
今日与卿辈诀。”后十日卒。

《诗话》：大社二祭，多差近臣。王岐公禹玉在两禁二十
年，熙宁间为翰林学士，复被差，题诗于斋宫曰：“邻鸡
未唱晓骖催，又向灵坛饮福杯。自笑治聋知不足，明
年强健更重来。”

《东京梦华录》：八月秋社，各以社糕、社酒相赍送。贵戚
宫院以猪羊肉、腰子、奶房、肚肺、鸭饼、瓜姜之属，切作
棋子，片样滋味调和，铺于饭上，谓之“社饭。”请客供养，
人家妇女皆归外家，晚归即外公姨舅，皆以新葫芦
儿、枣儿为遗。俗云：“宣良外甥，市学先生，预敛诸生钱
作社会，以致雇倩祇应。”白席歌唱之人，归时各携花
篮、果实、食物，社糕而散。春社重五、重九，亦是如此。
遵《生八笺》二月，令幼小儿女早起避社神，免至面黄。

《诗经大雅生民章》：“载谋载惟。”传：“尝之日，莅卜来岁之
芟；狝之日，莅卜来岁之戒；社之日，莅卜来岁之稼。”〈疏〉
社文在尝、狝之下，谓秋狝祭社也。尝在孟秋，狝社俱
在仲秋，取禽而后祭社，故先狝后社也。尝、社是祭神
之事耳，因而问卜，狝乃秋猎，不接神明。亦言“卜来岁”
者，卜者自问吉凶于龟，不由尝社所祭之神。

《云汉章》“祈年孔夙，方社不莫。”〈笺〉“祈丰年甚早，祭四方”
与社又不晚。

《国语》：“上发而社助时也。”〈注〉《土发》，春分也。社者助时求
福，为农始也。

《孝经援神契》：“仲秋获禾，报社祭稷以三牲何？重功故
也。”

《淮南子精神训》：“今夫穷鄙之社也，叩盆拊瓴，相和而
歌，自以为乐矣。尝试为之击建鼓，撞巨钟，乃始仍仍
然，知其盆瓴之足羞也。”

何承《天社颂》“余以永初三年八月大社，聊为此文。实
惟阴祇，稷为谷先。率育万类，协灵昊干，霸德方将，世
号共工。厥有才子，实曰句龙。称物平赋，百姓熙雍。唐
尧救灾，决河流江。弃亦播植，作又万邦。克配二祀，以
报勋庸。岁云其秋，晷漏均程。牲牢既洁，嘉荐惟馨。乃
家乃国，是奉是尊。”

《诗序》：“载芟，春籍田而祈社稷也。”〈疏〉序本其多获所由，
言其作颂之意。经则主说年丰，故其言不及籍社，所
以经、序有异也。《月令》：“孟春天子躬耕帝籍，仲春，‘择元
日，命民社’。”然则天子祈社亦以仲春，与耕籍异月，而
连言之者，俱在春时，故以春总之。

《良耜》，秋报社稷也。

《启颜录》，敬白社官三老等：“切闻政本于农，当须务兹
稼穑，若不云腾致雨，何以税熟贡新”圣上臣伏戎羌，
爱育黎首，用能闰馀成岁，律吕调阳。某人等并景行
维贤，德建名立，遂乃肆筵设席，祭祀蒸尝，鼓瑟吹笙，
弦歌酒䜩，上和下睦，悦豫且康。礼别尊卑，乐殊贵贱。
酒则川流不息，肉则似兰斯馨。非直菜重芥姜，兼亦
果珍李柰。莫不矫首顿足，俱共接杯举觞。岂徒戚谢
欢招，信乃福缘善庆。但某乙索居闲处，孤陋寡闻，虽
复属耳垣墙，未曾摄职从政。不敢坚持雅操，专欲逐
物意移。忆肉则执热愿凉，思酒如骸垢想浴。老人则
饱饫烹宰，某乙则饥厌糟糠。钦风则空谷传声，仰惠
则虚堂习听。脱蒙仁慈隐恻，庶有济“弱扶倾。希垂顾
答，审详望咸，渠荷滴沥。”某乙即稽颡再拜，终冀勒碑
刻铭，但知悚惧恐惶，实若临深履薄。

《本草拾遗》：“社坛馀胙酒，治小儿语迟，纳口中佳。又以
喷屋四角，辟蚊子。”

《埤雅》：“燕之往来，避社而嗛土，不以戊己日𥬞口，布翅
枝尾。”

《石林诗话》：世言社日饮酒治聋，不知其何据。五代李
涛有《春社从李昉求酒》诗云：“社公今日没心情，乞为
治聋酒一瓶。恼乱玉堂将欲遍，依稀巡到第三厅。”昉
时为翰林学士，有日给内库酒，故涛从乞之。则其传
亦已久矣。社公，涛小字也。唐人在庆侍下，虽官高年，
皆称小字。涛性疏达不羁，善谐谑，与朝士言，亦多以
“社翁”自名，闻者无不以为笑。然谅直敢言，后官亦至
宰相。

《桂海虫鱼志》：“天虾，状如大飞蚁，秋社后，有风雨，则群
堕水中，有小翅。人候其堕，掠取之为鲊。”

《墨庄漫录》：今人家闺房，遇春秋社日，不作组𬘓，谓之
忌作。故周美成《秋蕊香词》：“乳鸭池塘水暖，风紧柳花
迎面。午妆粉指印窗眼，曲理长眉翠浅。闻知社日停
鍼线，采新燕。宝钗落枕梦春远，帘影参差满院。”予见
张籍《吴楚词》云：“前庭春鸟啄林声，红夹罗襦缝未成。
今朝社日停鍼线，起向朱樱树下行。”乃知唐时已有
此忌，循习至今也《鸡肋编》：“江南人谓社日有霜必雨。丙辰春社，繁霜浓
瓦，次日果大雨。”

《通考》：“春社日雨，年丰果少。”

《农桑通诀》：“八月社前即可种麦，麦经两社，即倍收而
坚好。”

《帝京景物略》：“采育东南二十里，有阜高一丈，广三四
十尺，曰聚燕台。岁秋社，燕辞巢日，必各将其雏数千
百聚此台，呢喃一二日，然后分翔而去。”

《田家五行秋社日应候》田园乐事并与春社同，但景
物异耳。

《群芳谱》：“种植山药，春社日取宿根多毛有白瘤者，竹
刀截作二寸长块，先将地开作二尺宽沟，深三、四尺，
长短任意。先填乱粪柴一半，上实以土，将截断山药
竖埋于中，上仍以粪土覆与沟，平时浇灌之。苗生以
竹或树架作援，高三、四尺，当年可食。”

《佛经》：“世尊见杀牛羊以为社，戒之云：‘地狱满塞，正坐
杀害，汝等何以为社？奉斋守戒，则获福无量矣’。”
《马氏日抄》：昌平县北狄梁公祠，元大德中重建，学士
宋渤记之。穹碑尚存，常有光怪。每岁二月二日，南山
北山之人皆来作社。前数日夜，碑上即有火光，远望
碑字皆见，近视之即灭。

《提要录》。